|  |  |  |
| --- | --- | --- |
|  ที่ มท ๐๘๐๙.๒/ว  |  |  สำนักงาน ก.จ. ก.ท. และ ก.อบต. ถนนนครราชสีมา เขตดุสิต กทม. ๑๐๓๐๐  |

 กรกฎาคม ๒๕63

เรื่อง การแต่งตั้งผู้ผ่านการสรรหาให้ดำรงตำแหน่งสายงานผู้บริหาร

เรียน ประธาน ก.จ.จ. ก.ท.จ. ก.อบต.จังหวัด ทุกจังหวัด และประธาน ก.เมืองพัทยา

อ้างถึง หนังสือสำนักงาน ก.จ. ก.ท. และ ก.อบต. ที่ มท 0809.2/ว63 ลงวันที่ 8 มิถุนายน 2563

สิ่งที่ส่งมาด้วย บัญชีรายชื่อผู้ผ่านการสรรหาที่ประสงค์จะไปแต่งตั้ง จำนวน ๑ ชุด

ตามที่คณะอนุกรรมการสรรหาข้าราชการองค์การบริหารส่วนจังหวัด พนักงานเทศบาล และพนักงานส่วนตำบลให้ดำรงตำแหน่งสายงานผู้บริหารได้ดำเนินการสรรหาข้าราชการหรือพนักงาน ส่วนท้องถิ่นให้ดำรงตำแหน่งสายงานผู้บริหาร และได้มีการประกาศรายชื่อผู้ผ่านการสรรหาในตำแหน่งต่าง ๆ ตามประกาศคณะอนุกรรมการสรรหาข้าราชการองค์การบริหารส่วนจังหวัด พนักงานเทศบาล และพนักงานส่วนตำบลให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงาน ส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 31 มีนาคม พ.ศ. 2563 ไปแล้ว นั้น

สำนักงาน ก.จ. ก.ท. และ ก.อบต. ขอเรียนว่า เพื่อให้การดำเนินการแต่งตั้งผู้ผ่านการสรรหาเป็นไปตามประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการหรือพนักงานส่วนท้องถิ่นให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม พ.ศ. 2560 และที่แก้ไขเพิ่มเติม ประกาศคณะอนุกรรมการสรรหาข้าราชการองค์การบริหารส่วนจังหวัด พนักงานเทศบาล และพนักงานส่วนตำบลให้ดำรงตำแหน่งสายงานผู้บริหาร เรื่อง รับสมัครข้าราชการหรือพนักงานส่วนท้องถิ่นให้ดำรงตำแหน่งสายงานผู้บริหาร ลงวันที่ 15 พฤศจิกายน พ.ศ. 2562 ประกาศอนุกรรมการสรรหาข้าราชการองค์การบริหารส่วนจังหวัด พนักงานเทศบาล และพนักงานส่วนตำบลให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงานส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 31 มีนาคม พ.ศ. 2563 จึงให้ดำเนินการ ดังนี้

1. ให้องค์กรปกครองส่วนท้องถิ่นโดยความเห็นชอบของ ก.จ.จ. ก.ท.จ. หรือ ก.อบต.จังหวัด มีคำสั่งให้โอนหรือรับโอนผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ตามบัญชีรายชื่อผู้ผ่าน การสรรหาที่ประสงค์จะไปแต่งตั้ง รายละเอียดปรากฏตามสิ่งที่ส่งมาด้วย

 ทั้งนี้เพื่อให้เกิดความรอบคอบและถูกต้องในการให้โอนและรับโอนเพื่อแต่งตั้งในตำแหน่งที่ผ่านการสรรหา จึงขอให้ ก.จ.จ. ก.ท.จ. ก.อบต.จังหวัด และ ก.เมืองพัทยา ตลอดจนองค์กรปกครองส่วนท้องถิ่นที่จะมีคำสั่งให้โอนและรับโอนตรวจสอบคุณสมบัติของผู้นั้น โดยเฉพาะรายชื่อผู้ที่มีเครื่องหมาย “\*” ก่อนเสนอขอความเห็นชอบให้โอนหรือรับโอนให้ถูกต้องตามประกาศรับสมัครสรรหา ซึ่งกำหนดคุณสมบัติเฉพาะสำหรับตำแหน่งไว้ตามมาตรฐานกำหนดตำแหน่ง หรือตามหนังสือสำนักงาน ก.จ. ก.ท. และ ก.อบต. ที่ มท 0809.5/ว58 ลงวันที่ 11 ธันวาคม 2558 ...

/ โดยผู้นั้น...

-2-

โดยผู้นั้นจะต้องมีคุณสมบัติทั่วไป และคุณสมบัติเฉพาะสำหรับตำแหน่งครบถ้วนในวันปิดรับสมัคร (24 ธันวาคม 2562)ด้วย หากไม่แน่ชัดให้หารือสำนักงาน ก.จ. ก.ท. และ ก.อบต. สำหรับในการแต่งตั้งในครั้งนี้ให้ดำเนินการให้แล้วเสร็จภายในเดือนกรกฎาคม ๒๕63 โดยให้องค์กรปกครองส่วนท้องถิ่นต้นสังกัดเดิมมีคำสั่งให้โอน และองค์กรปกครองส่วนท้องถิ่นที่ผู้ผ่านการสรรหาประสงค์แต่งตั้งมีคำสั่งรับโอนเป็นวันเดียวกัน ทั้งนี้ ให้มีผลตั้งแต่วันที่ 3 สิงหาคม ๒๕๖3

 ๒. ให้ผู้ผ่านการสรรหาเดินทางไปรายงานตัว ณ สำนักงานส่งเสริมการปกครองท้องถิ่นจังหวัด ที่องค์กรปกครองส่วนท้องถิ่นที่ผู้ผ่านการสรรหาเลือกสังกัดอยู่ ในวันที่ 3 สิงหาคม 2๕๖3 เวลา ๐๘.๓๐ น. และให้สำนักงานส่งเสริมการปกครองท้องถิ่นจังหวัดตรวจสอบเอกสารหลักฐานตามแนวทางปฏิบัติในการแต่งตั้งผู้ผ่าน การสรรหาให้ดำรงตำแหน่งสายงานผู้บริหาร รายละเอียดปรากฏตามหนังสือที่อ้างถึง

 3. ให้สำนักงานส่งเสริมการปกครองท้องถิ่นจังหวัด จัดทำข้อมูลการรายงานตัวของผู้ผ่าน การสรรหา รายละเอียดปรากฏตามหนังสือที่อ้างถึง แล้วส่งให้สำนักงาน ก.จ. ก.ท. และ ก.อบต. ภายในวันที่ 5 สิงหาคม ๒๕๖3

จึงเรียนมาเพื่อโปรดพิจารณาดำเนินการในส่วนที่เกี่ยวข้องต่อไป

 ขอแสดงความนับถือ

 (นายสันติธร ยิ้มละมัย)

 รองอธิบดีกรมส่งเสริมการปกครองท้องถิ่น

 เลขานุการ ก.จ. ก.ท. และ ก.อบต.

สำนักพัฒนาระบบบริหารงานบุคคลส่วนท้องถิ่น

กลุ่มงานมาตรฐานทั่วไปการบริหารงานบุคคลส่วนท้องถิ่น

โทร ๐-๒๒๔๑-๙๐๐๐ ต่อ 3331

ผอ.สน.บถ.................................

ผอ.สมบ.....................................

หน.ฝ..........................................

นทบ...........................................

ผอ.สน.บถ.................................

ผอ.สมบ.....................................

หน.ฝ..........................................

นทบ...........................................

ผอ.สน.บถ.................................

ผอ.สมบ.....................................

หน.ฝ..........................................

นทบ...........................................

ผอ.สน.บถ.................................

ผอ.สมบ.....................................

หน.ฝ..........................................

นทบ...........................................